Nuwe bloedtoets vir kanker belowendNavorsers van die Universiteit van Bradford in Brittanje, het aangekondig dat hulle ‘n eenvoudige universele bloedtoets ontwerp het vir die vroegtydige opspoor van kanker. Dié bloedtoets skakel die nodigheid van ingrypende ondersoeke soos kolonoskopieë en biopsies uit. Dit kan ook gebruik word om pasiënte te ondersoek wat vermoedelik kanker het wat moeilik opspoorbaar is. Kanker soos melanoomkanker, kolonkanker en longkanker sal nou met dié eenvoudige bloedoets vasgestel kan word. Die navorsers het vasgestel dat daar ‘n beduidende verskil is tussen die skade aan die DNS van wit bloedselle van persone wat kanker het, teenoor die skade van mense wat kankervry is. Die volledige mediaverklaring van die navorsers kan hier en hier gelees word. Die navorsingsartikel is in die US Journal of the Federation of American Societies for Experimental Biology gepubliseer.